Veselin Topalov, tuli 2005. aastal FIDE maailmameistriks
**2005. aasta FIDE maailmameistrivõistluste turniir** (inglise keeles *FIDE World Chess Championship 2005*) oli 2005. aastal Potrero de los Funesis (Argentinas) peetud FIDE MM-võistluste kaheringiline ringsüsteemis mängitav maleturniir. See oli järjekordne katse kaasata Professionaalse Male Assotsiatsiooni egiidi all mängivaid tippmaletajad FIDE egiidi alla. 

MM-turniir peeti 27. septembrist kuni 16. oktoobrini 2005 San Luisi lähistel Potrero de los Funesis. Osavõtjaid oli kaheksa. Turniiri auhinnafond moodustas 1 miljon USA dollarit, millest 30% oli ette nähtud turniiri võitjale.

Turniiri võitis ja FIDE egiidi all uueks maailmameistriks tuli Bulgaariat esindav 37-aastane suurmeister Veselin Topalov, kes edestas pooleteist punktiga India maletajat Viswanathan Anandit ja Venemaa maletajat Pjotr Svidlerit. Topalov saavutas esimese seitsme vooruga tavatult suure punktisumma sedalaadi male tippvõistlustel – 6,5 punkti seitsmest partiist. Teises ringis mängis ta kõik partiid viiki ja sellest piisas MM-tiitli võitmiseks.

Reglement
---------

Mängiti kaks ringi ringsüsteemis (kokku 14 vooru), ajakontrolliga kaks tundi 40 käigule, seejärel üks tund järgmisele 20 käigule, mille järel anti 15 minutit mängu lõpuni ühes 30 sekundi lisandumisega iga käigu kohta. 

Reglement määratles, et kui osavõtjad kogusid võrdse arvu punkte, siis sai määravaks omavaheliste kohtumiste seis, kui see osutus viigliseks, siis sai määravaks suurem võitude arv, kui ka see oli võrdne, siis otsustas lisapartiide tulemus.

Osavõtjate kvalifitseerumine
----------------------------

| Osavõtja | Vanus | ELO-reiting | Кvalifitseerumine turniirile |
| --- | --- | --- | --- |
| Usbekistan Rustam Qosimjonov | 26 | 2670 | Viimase FIDE MM-turniiri nokautsüsteemis (2004) finalistid |
| Inglismaa Michael Adams | 33 | 2719 |
| Venemaa ~~Vladimir Kramnik~~ | 30 | 2744 | Viimasest klassikalise MM-tiitlimatšist (2004) osavõtjad. "Klassika" maailmameister Kramnik teatas, et ta on juba maailmameister ja ei osale FIDE turniiril |
| Ungari Péter Lékó | 26 | 2763 |
| Venemaa ~~Garri Kasparov~~ | 42 | 2812 | Neli kõrgema reitinguga maletajat FIDE reitingutabelist. Eksmaailmameister Kasparov teatas, et ta on aktiivsest võistlusmalest loobunud ja ei osale turniiril |
| India Viswanathan Anand | 35 | 2788 |
| Bulgaaria Veselin Topalov | 30 | 2788 |
| Venemaa Aleksandr Morozevitš | 28 | 2707 |
| Venemaa Pjotr Svidler | 29 | 2738 | Lülitati turniiri koosseisu Kramniku ja Kasparovi asemele. Asendusliikmed võeti FIDE reitingutabeli tipust |
| Ungari Judit Polgár | 29 | 2735 |
|

Turniiri lõpptulemus
--------------------

| Koht | Mängija | Voorude arv | Võite | Viike | Kaotusi | Punkte kokku |
| --- | --- | --- | --- | --- | --- | --- |
| 1. | Bulgaaria Veselin Topalov | 14 | 6 | 8 | 0 | **10** |
| 2.¹ | India Viswanathan Anand | 14 | 5 | 7 | 2 | **8,5** |
| 3. | Venemaa Pjotr Svidler | 14 | 4 | 9 | 1 | **8,5** |
| 4. | Venemaa Aleksandr Morozevitš | 14 | 3 | 8 | 3 | **7** |
| 5. | Ungari Péter Lékó | 14 | 3 | 7 | 4 | **6,5**  |
| 6. | Usbekistan Rustam Qosimjonov | 14 | 2 | 7 | 5 | **5,5** |
| 7. | Inglismaa Michael Adams | 14 | 0 | 11 | 3 | **5,5** |
| 8. | Ungari Judit Polgár | 14 | 1 | 7 | 6 | **4,5** |
|

¹) Anandil oli võidetud partiide arv suurem kui Svidleril

Vaata ka
--------

* 2004. aasta PCA MM-tiitlimatš males
* FIDE maailmameistrivõistlused males (1993–2006)
* 2006. aasta MM-tiitlimatš males
* 2007. aasta MM-turniir males
* 2008. aasta MM-tiitlimatš males
* 2009. aasta pretendentide matš males

Välislingid
-----------

* FIDE World Championship 2005. chess-results.com
* FIDE World Championship Tournament, 2005. chessgames.com